Ventrikularni sistem
<s>Ventrikularni sistem mozga predstavlja skup međusobno povezanih komora ispunjenih cerebrospinalnom tečnošću.</s><s>Komorski sistem se nastavlja na centralni kanal kičmene moždine.</s><s>Ceo sistem, zajedno sa centralnim kanalom, obložen je ependimskim ćelijama koje predstavljaju posebno diferencirane ćelije epitela.</s>

<s>Struktura 
Ventrikularni sistem čoveka se sastoji iz četiri komore:
 Lateralne komore (po jedna u levoj i desnoj hemisferi)
 Treća moždana komora
 Četvrta moždana komora</s>

<s>Lateralne komore 
Lateralne komore su parne strukture, smeštene ispod leve i desne hemisfere velikog mozga.</s><s>Sastoje se iz čeonog roga, središnjeg dela, potiljačnog roga i slepoočnog roga.</s><s>Središnji deo je povezan sa trećom moždanom komorom preko Monroovog otvora.</s>

<s>Treća moždana komora 
Nalazi se u međumozgu između levog i desnog talamusa, dok njen pod čini hipotalamus.</s><s>Sadrži brojna ispupčenja, a preko Silvijevog akvadukta je povezana sa četvrtom moždanom komorom.</s>

<s>Četvrta moždana komora 
Smeštena je u moždanom stablu.</s><s>Njen krov čini mali mozak, a pod grade produžena moždina i deo moždanog mosta.</s><s>Četvrta komora je proširena i liči na rog (lat. rogoidea).</s><s>Sadrži tri otvora preko kojih se cerebrospinalna tečnost odliva u subarahnoidni prostor mozga.</s>

<s>Horoidni pleksus 
Duž zida kanala svake komore nalaze se ćelije horoidnog pleksusa (lat. Plexus chorideus).</s><s>One su odgovorne za stvaranje, cirkulaciju i odstranjivanje cerebrospinalne tečnosti.</s><s>To su modifikovane ependimske ćelije koje su spojene čvrstim međućelijskim vezama, a na svojoj površini obrazuju mikrovile.</s><s>Cilije koje se nalaze između mikrovila su odgovorne za pokretanje cerebrospinalne tečnosti.</s><s>Ćelije horoidnog pleksusa specifične su po poziciji Na+/K+ pumpi koje se nalaze na apikalnoj strani, što nije odlika ćelija u drugim organskim sistemima.</s><s>One u potpunosti izoluju cerebrospinalnu tečnost od kapilara.</s>

<s>Funkcije 
Glavna uloga cerebrospinalne tečnosti je zaštitna uloga od potresa i udaraca.</s><s>Druga bitna uloga jeste održavanje homeostaze centralnog nervnog sistema.</s><s>Ćelije horoidnog pleksusa održavaju hemijsku stabilnost cerebrospinalne tečnosti.</s><s>One aktivno sekretuju različite proteine i jone, obezbeđujući mozgu tečnu unutrašnju sredinu koja ima stabilan hemijski sastav.</s><s>Transportna funkcija horoidnog pleksusa obuhvata prenošenje glukoze, amino-kiselina, vitamina i gvožđa u mozak, dok ekskretorna funkcija obuhvata uklanjanje nepotrebnih produkata metabolizma ćelija nervnog sistema.</s>

<s>Reference</s>

<s>Literatura</s>

<s>Neuroanatomija
Mozak</s>

